अफगानिस्तान का रहने वाला था, सिक्योरिटी एजेंसियां पूछताछ कर रहीं
Pakistan Prime Minister House Security - पाकिस्तान के प्रधानमंत्री शाहबाज शरीफ के घर शनिवार को संदिग्ध व्यक्ति घुस गया। प्रधानमंत्री आवास पर तैनात सुरक्षाकर्मियों को इस बात पता नहीं चला सका है
पाकिस्तान के प्रधानमंत्री शाहबाज शरीफ के घर शनिवार को संदिग्ध व्यक्ति घुस गया। प्रधानमंत्री आवास पर तैनात सुरक्षाकर्मियों को इस बात पता नहीं चला सका है कि शख्स कहां से अंदर घुसा। हालांकि, फौरन कार्रवाई करते हुए उसे गिरफ्तार कर लिया गया। पूछताछ के लिए उसे काउंटर टेररिज्म डिपार्टमेंट के हवाले कर दिया गया है।
इस्लामाबाद पुलिस ने बताया कि संदिग्ध व्यक्ति अफगानिस्तान का रहने वाला है। एक पुलिस अधिकारी ने कहा- संदिग्ध अफगान व्यक्ति तीन अलग-अलग रास्तों से होते हुए PM हाउस पहुंचा था। हम फिलहाल ये नहीं जानते की सुरक्षा के पुख्ता इंतजाम होने के बावजूद वो अंदर कैसे घुसा। लेकिन CCTV फुटेज की जांच की जा रही है।
संदिग्ध के पास पहचान पत्र नहीं था
पाकिस्तानी मीडिया 'डॉन' के मुताबिक, इस्लामाबाद पुलिस के प्रवक्ता जव्वाद तकी के कहा- शख्स के पास कोई पहचान पत्र नहीं था। हमने गिरफ्तारी के समय उससे आईडेंटिटी कार्ड मांगा था, जिसे वो पेश नहीं कर सका। उसे प्रधानमंत्री आवास की दीवार के पास से हिरासत में लिया गया।
सुरक्षा एजेंसियां भी जांच कर रहीं
एक अधिकारी ने बताया कि पुलिस और अन्य सुरक्षा एजेंसियां भी संदिग्ध से पूछताछ कर रही हैं। उसकी मेडिकल जांच करवाई जा रही है। साथ ही उसकी मेंटल हेल्थ पर भी नजर रखी जा रही है। अधिकारी ने कहा- CCTV फुटेज में शख्स को पाकिस्तान सचिवालय के ब्लॉक A, B, C और D के बाहर मेन रोड पर चलते हुए दिखा गया था।
ये खबरें भी पढ़ें...
आतंकवाद के खिलाफ ‘ऑपरेशन ऑल आउट’ चलाएगा पाकिस्तान:प्रतिबंधित संगठनों पर होगा एक्शन; नेशनल सिक्योरिटी कमेटी की मीटिंग में हुआ फैसला
पाकिस्तान ने शुक्रवार को आतंकवाद के खिलाफ ऑपरेशन ऑल आउट लॉन्च करने की घोषणा की। ऑपरेशन में प्रतिबंधित संगठनों के खिलाफ एक्शन लिया जाएगा। ये फैसला नेशनल सिक्योरिटी कमेटी की मीटिंग में लिया जाएगा। पढ़ें पूरी खबर...
पाकिस्तान को 2 अरब डॉलर कर्ज देगा सऊदी : अब IMF से लोन की उम्मीद; वित्त मंत्री को मीटिंग के लिए US जाने की फुर्सत नहीं
करीब 4 महीने इंतजार कराने के बाद आखिरकार सऊदी अरब ने पाकिस्तान को 2 अरब डॉलर का नया कर्ज देने का फैसला किया है। इस फैसले के बाद पाकिस्तान सरकार को उम्मीद है कि अब इंटरनेशनल मॉनेटरी फंड यानी IMF भी उसे कर्ज की किश्त जारी कर देगा। पढ़ें पूरी खबर...